**Ўзбекистон Республикаси Ахборот технологиялари ва коммуникацияларини ривожлантириш вазири Ш.Х.Шерматовнинг оммавий ахборот воситалари орқали фуқароларга**

**МУРОЖААТИ**

Шу билан бирга, ўз ўрнида фуқароларга ҳам мурожаат қилмоқчи эдим, Ҳурматли соҳа хизматлари фойдаланувчилари !!!

Бугунги кунда Ахборот технологиялари ва коммуникацияларини ривожлантириш вазирлиги томонидан коррупцияга қарши курашиш, унга нисбатан муросасиз муносабатни шакллантириш борасида тизимли ишлар олиб борилмоқда.

Соҳа хизматларини кўрсатишда, тегишли рухсатномаларни расмийлаштиришда инсон омилини камайтириш чоралари кўрилмоқда.

Вазирликда коррупцияга қарши курашиш бўйича алоҳида мустақил ички назорат тузилмаси, яъни, Ички аудит, молиявий ва комплаенс назорат бошқармаси ташкил этилди. Ушбу тузилма ҳар қандай ноқонуний
ҳатти-ҳаракатларни ўз вақтида ўрганиб, Вазирлик ваколати доирасида тегишли қонуний чораларни кўришни ўз олдига вазифа қилиб олган.

Сизнинг ўз вақтида қилган мурожаатингиз соҳа бўйича юзага келиши мумкин бўлган фавқулодда ҳодиса ва ноқонуний коррупцион
ҳатти-ҳаракатларни олдини олишга, мавжуд муаммоларни бартараф этилишига хизмат қилиши мумкин.

Мазкур йўналишда Сиз фойдаланувчилар билан биргаликда фаолият олиб борсак, албатта коррупциявий ҳолатларни бартараф эта оламиз.

Шу ўринда, коррупциявий ҳолатларга Сизлар ҳам сабабчи ва иштирокчи бўлиб қолмаслигингизни сўраб қоламан!!!

Шу боис жамоатчилик билан бевосита мулоқот ўрнатиш мақсадида ижтимоий тармоқлар орқали бир қатор алоқа каналлари яратилиб ишга туширилган.

Жумладан, коррупция ҳақидаги маълумотларни электрон кўринишда вазир виртуал қабулхонаси орқали ёки ёзма равишда қуйидаги манзилларга юборишингиз мумкин: 100047, Тошкент Амир Темур шоҳ кўчаси 4 уй.

**Telegram** ([https://t.me/mitcuz)|](https://t.me/mitcuz%29%7C)

**Twitter** ([https://twitter.com/uz\_mitc)|](https://twitter.com/uz_mitc%29%7C)

**Facebook** (<https://www.facebook.com/mininfocom/>)

**Instagram** ([https://www.instagram.com/mitc.uz/)|](https://www.instagram.com/mitc.uz/%29%7C)

**Youtube** <https://www.youtube.com/channel/UCxMsZ17JM4auujQtDz0cbUA>)

**Rasmiy veb-saytdagi aloqa kanali**<https://mitc.uz/uz/news/corruption>

**Rasmiy elektron pochta** info@mitc.uz

**Ishonch telefoni**: 1199